Държавен вестник, бр. 80, 2004 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  80
в) съдейства на инвеститорите за реализи-
ране на инвестиционните им планове, като осъ-
ществява информационно и индивидуално ад-
министративно обслужване при условията и по
реда на Закона за насърчаване на инвестициите
и правилника за прилагането му;
г) поддържа постоянен контакт и взаимо-
действа с длъжностните лица по § 27, ал. 1 от
Закона за изменение и допълнение на Закона за
чуждестранните инвестиции (ДВ, бр. 37 от
2004 г.) при осъществяване на индивидуалното
административно обслужване;
д) поддържа актуализиран списък на длъж-
ностните лица по § 27, ал. 2 от Закона за изме-
нение и допълнение на Закона за чуждестран-
ните инвестиции;
е) съставя актове за установяване на из-
вършени административни нарушения по гла-
ва седма от Закона за насърчаване на инвес-
тициите;
ж) съдейства на инвеститорите за осъщест-
вяване на контакти с потенциални партньори,
като организира и участва в срещи с тях;
з) по искане на инвеститор, получил серти-
фикат за клас инвестиция, публикува на стра-
ницата на агенцията в интернет информацията
по чл. 16, т. 2 от Закона за насърчаване на ин-
вестициите;
и) създава и поддържа база данни за обслуж-
ваните инвестиционни проекти и за фазите на
тяхната реализация;
к) осъществява слединвестиционно съдейст-
вие на инвеститорите;
л) следи за изпълнението на инвестицион-
ните планове по отношение на срока и размера
на инвестициите и взаимодейства с компетент-
ните органи за прилагане на чл. 19 от Закона за
насърчаване на инвестициите;
м) изготвя годишния доклад за инвестиции-
те в страната и за условията за тяхното насър-
чаване;
2. в областта на правното обслужване:
а) оказва експертна помощ по правните ас-
пекти на инвестиционния процес в Република
България;
б) организира и провежда мерки за разясня-
ване на нормативната уредба за условията за ин-
вестиране в страната и за предвидените съглас-
но българското законодателство насърчения;
в) изготвя становища и участва в подготов-
ката на проекти на нормативни актове за на-
сърчаването и закрилата на инвестициите;
г) изготвя проект на предложение до компе-
тентните органи за прехвърляне право на собст-
веност, продажба, както и за учредяване на ог-
раничени вещни права върху недвижими имо-
ти—частна държавна или общинска собстве-
ност, по искане на инвеститор, получил серти-
фикат за инвестиция от първи клас;
д) осъществява процесуално представител-
ство пред съдилищата и други юрисдикции по
дела, страна по които е агенцията;
е) оказва съдействие на инвеститорите за
решаване на възникнали правни проблеми и при
необходимост осъществява посредничество при
решаването им;
ж) дава становища по образувани админист-
ративнонаказателни преписки и изготвя про-
ектите на наказателни постановления;
з) участва и дава становища във връзка със
сключването на компенсаторни (офсетни) спо-
разумения;
и) изготвя правни анализи на действащото
законодателство в областта на инвестициите;
к) изготвя и съгласува договори, по които
агенцията е страна, като поддържа регистър на
договорите;
3. по отношение на интеграцията:
а) участва в работни групи за привеждане на
българското законодателство в съответствие с
общоприетите стандарти на Европейския съюз
и на международните организации, в които
Република България членува;
б) изготвя становища и предложения във
връзка с международноправната интеграция,
включително с правната евроинтеграция на
Република България;
в) участва в изготвянето на международни
договори и спогодби за насърчаване и взаимна
защита на инвестициите и за избягване на двой-
ното данъчно облагане;
г) поддържа контакти и сътрудничи с дър-
жавните органи и с неправителствени органи-
зации в други държави, както и с международ-
ни организации и институции, чиято дейност е
свързана с привличането на инвестиции;
4. в областта на регионалното сътрудни-
чество:
а) поддържа контакти и оказва методическа
помощ и съдействие на областните управите-
ли, на органите на местното самоуправление и
на сдруженията с нестопанска цел, с които аген-
цията си сътрудничи, за изпълнение на функци-
ите си на регионално равнище;
б) осъществява функции по координация на
национални, отраслови и регионални програми
за привличане на чуждестранни инвестиции,
когато това бъде възложено на агенцията със
закон или с акт на Министерския съвет.
Раздел V
Организация на работата в агенцията
Чл. 19. (1) Работното време на служителите
в агенцията при 5-дневна работна седмица е
8 часа дневно и 40 часа седмично.
(2) Работното време е от 9,00 до 17,30 ч. с
почивка от 12,30 до 13,00 ч.
Чл. 20. (1) Документите, изпратени до аген-
цията от държавни органи, от юридически или
физически лица, се завеждат във входящ ре-
гистър, като се отбелязва датата на получава-
нето им.
(2) При завеждане на документите се извърш-
ва проверка за наличието на всички материа-
ли, посочени в тях, и се образува служебна
преписка.